Diari Oficial de la Generalitat Valenciana


Sumari del DOGV 9642, del 18-07-2023 (2023/7468)

RESOLUCIÓ de 27 de juny de 2023, de la Conselleria d'Hisenda i Model Econòmic, per la qual s'autoritza generar crèdits pel finançament relatiu al mecanisme de suport a la liquiditat de les comunitats autònomes, per import global de 073.915.755 euros, per l'assignació de recursos addicionals destinats a atendre desviacions de dèficit d'exercicis anteriors pendents de finançar (expedient 06.025/91-144 GY part).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9642

Data del DOGV
:   18-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7468


Data del document
:   27-06-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de juny de 2023, de la Conselleria d'Hisenda i Model Econòmic, per la qual s'autoritza generar crèdits pel finançament relatiu al mecanisme de suport a la liquiditat de les comunitats autònomes, per import global de 300.628.662 euros, per l'assignació de recursos addicionals destinats a atendre desviacions de dèficit d'exercicis anteriors pendents de finançar (expedient 06.025/64-434 NT part). [2023/7468]  
  
En el marc del que es preveu en el Reial decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic, el Consell, en sessió de 30 de desembre de 2022, va aprovar l'acord per a sol·licitar l'adhesió al Fons de Liquiditat Autonòmica (FLA) per a l'exercici 2023 i es va comprometre a complir totes les obligacions i condicions establides a aquest efecte en la normativa en vigor, amb els diferents acords que s'adopten en desenvolupament d'aquesta, amb el programa que resulte aplicable per a 2023, així com el que es preveu en qualsevol disposició que desenvolupe aquest mecanisme de finançament.  
La Comissió Delegada del Govern per a Assumptes Econòmics, el passat 8 de maig, va adoptar un acord pel qual s'assignen recursos addicionals destinats a atendre desviacions de dèficit d'exercicis anteriors pendents de finançar, dels quals a la Comunitat Valenciana s'assignen 3.770.719.304 euros.  
Aquesta assignació de fons a la Comunitat Valenciana per a l'exercici 2023, en el marc del mecanisme de suport a la liquiditat de les comunitats autònomes, determina un increment en l'endeutament de la Generalitat, en els termes previstos en l'Acord de la Comissió Delegada del Govern per a Assumptes Econòmics, autoritzat segons el que es preveu en l'article 48.2.j de la vigent Llei de pressupostos, que permet atendre, d'acord amb els criteris que fixa el Programa per a l'aplicació del compartiment Fons de Liquiditat Autonòmic del Fons de Finançament a Comunitats Autònomes per a 2023, obligacions incloses en el compte de creditors per operacions pendents d'aplicar en el pressupost.  
  
Considerant les condicions per a l'aplicació del Programa FLA del Fons de Finançament de Comunitats Autònomes, pel que fa al tram III, així com l'informe de la Intervenció General de 16 de juny, relatiu a l'import màxim a generar amb aquests ingressos, i vista la necessitat de procedir a l'aplicació a pressupost de les obligacions pendents del capítol II de la Conselleria de Sanitat, com a requisit previ per a la seua tramitació de pagament a càrrec d'aquests mecanismes de liquiditat, i amb vista a facilitar el compliment de les obligacions de la Generalitat quant al període mitjà de pagament a proveïdors, i complementàriament a la Resolució d'aquesta Conselleria, de 8 de juny de 2023, es considera procedent generar crèdit en el capítol 2, despeses de funcionament, del subprograma 412.22, «Assistència sanitària», de la Conselleria de Sanitat Universal i Salut Pública, per un import de 587.589.355 euros, a càrrec dels citats recursos addicionals del FLA.  
A aquest efecte, d'acord amb el que es preveu en l'Acord de Consell de 30 de desembre de 2022, que va aprovar l'acord per a sol·licitar l'adhesió al Fons de Liquiditat Autonòmica (FLA) per a l'exercici 2023 i en virtut del qual es disposa en l'article 50 de la Llei 1/2015, d'hisenda pública, sector públic instrumental i subvencions, i els articles 21 i 24 de la Llei 9/2022, de pressupostos de la Generalitat per a l'exercici 2023, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment, en el pressupost d'ingressos, en l'aplicació 44.23.25.832.48, «Préstecs llarg termini ens del sector públic», per import de 489.251.198 euros.  
  
Segon  
Autoritzar un augment, en el pressupost de despeses, en l'aplicació pressupostària 32.79.89.4983.187.86.8 per import de 416.371.661 euros.  
  
València, 27 de juny de 2023.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.